open-index/open-wikipedia-markdown huggingface dataset:
Faro

[dereita|miniatura|Faro na [illa de Tambo.]]

O termo **Faro** pode referirse a:

*Un **faro** é unha construción dotada dun foco de luz para axudar á navegación marítima. 

Como topónimo, pode referirse a:

;En Galiza
***Faro**, parroquia do concello de Viveiro;
****Faro**, lugar de dita parroquia;
***O Faro**, lugar da parroquia de Iñás, no concello de Oleiros;
***O Faro**, lugar da parroquia de Espasante, no concello de Ortigueira;
***O Faro**, lugar da parroquia de Corrubedo, no concello de Ribeira;
***O Faro**, lugar da parroquia de Buxán, no concello de Rois;
***O Faro da Estaca de Bares**, lugar da parroquia de Bares, no concello de Mañón;
***Montefaro**, lugar da parroquia de Cervás, no concello de Ares;
***Montefaro**, lugar da parroquia de Meirás, no concello de Valdoviño.

;Serra e montes de Galiza
***Serra do Faro**, cadea montañosa que separa a comarca do Deza da de Chantada;
***Faro de Avión**, monte da serra do Suído;
***Monte Faro**, monte da serra do Courel;
***Faro de Domaio**, monte da serra de Domaio.
***Monte Faro**, monte da serra do Faro.

;Fóra de Galiza

;No Brasil
***Faro**, cidade do Pará.

;En Portugal
***Faro**, cidade da rexión do Algarve;
****Distrito de Faro**, con capital en dita rexión;
***Faro do Alentejo**, freguesía do concello de Cuba.

## Véxase tamén
### Outros artigos
****O Faro***, serie de televisión da TVG;
****Faro de Vigo***, diario que se publica en Vigo;
****Faro de Pontevedra***, periódico editado en Pontevedra entre 1911 e 1914.
Corifénidos

miniatura|300px|*Coryphaena_hippurus*
Os **Corifénidos** (Coryphaenidae), chamados comunmente *dourados* son unha familia de peixes mariños incluída orde dos Perciformes. Están distribuídos polos océanos Atlántico, Índico e Pacífico.

## Característica 
Presentan unha intensa cor dourada, á que deben o nome , e un corpo comprimido lateralmente, alto na rexión cefálica. Liña lateral sinuosa.

Posúen unha única aleta dorsal que percorre todo o corpo desde a cabeza; a anal taménb longa pero comneza á metade do corpo. Nos presentan espiñas nas aletas (48-65 radios brandos na dorsal). Aletas pectorais curtas e algo falciformes e a caudal fortemente furcada. Poden alcanzar talles de 1,5 m de lonxitude máxima.

Son peixes de hábitos superficiais e comportamento peláxico. Aliméntanse de pequenos peixes e outros animais. Captúranse en pesca deportiva pero tamén teñen certo interese comercial (pesca industrial e acuicultura).

É unha das familias de peixes azuis asociados a un alto contido de histidina e, por conseguinte, relacionado con casos de intoxicación por histamina .

## Clasificación 
A familia contén un único xénero con dúas especies:
* Xénero *Coryphaena* 
** *Coryphaena hippurus* (Linnaeus, 1758) - Dourado común
** *Coryphaena equiselis* (Linnaeus, 1758) - Dourado pampo

## Notas 
## Véxase tamén 
* Taxonomía FishBase
* Taxonomía ITIS
Breanca de Carantoña, Carantoña, Miño

**Breanca de Carantoña** é un lugar da parroquia de Carantoña no concello coruñés de Miño na comarca de Betanzos. Tiña 12 habitantes no ano 2010 segundo datos do INE, dos cales 8 eran homes e 4 eran mulleres.

## Lugares e parroquias 
### Lugares da parroquia de Carantoña 
### Parroquias de Miño
Pavle Bulatovic

**Pavle Bulatovic**, nado en Kolašin o 13 de decembro de 1948 e finado o 7 de febreiro de 2000, foi un político montenegrino. Foi Ministro de Exteriores e a partir de 1994 Ministro de Defensa da República Federal de Iugoslavia.

## Traxectoria 
Era un veterano militante do Partido Socialista do Pobo, con grande implantación en Montenegro, un dos principais apoios políticos de Slobodan Milošević. Bulatovic era unha das persoas máis próximas ao presidente Iugoslavo e unha das figuras fortes do goberno. Foi asasinado o 7 de febreiro do ano 2000 froito dun atentado terrorista no suburbio Banjica da capital de Serbia, Belgrado, nun restaurante do que o ministro era cliente habitual. Dende o principio sospeitouse que este atentado tiña relación co asasinato menos dun mes antes de Željko Ražnatović “Arkan”, tamén na cidade serbia.

## Véxase tamén 
### Ligazóns externas 
* Hemeroteca Pavle Bulatovic.
Drepaneidos

miniatura|300px|*Drepane punctata*
Os **Drepaneidos** (Drepaneidae, Gill 1972) son unha familia de peixes mariños incluída na orde dos Perciformes. Están distribuídos pola costa occidental e oriental de África, o océano Índico, sueste asiático e o Pacífico occidental. Son peixes costeiros marítimos, aínda que ás veces penetran nos estuarios.

## Características 
Presentan un corpo alto e comprimido lateralmente, subrómbico. Boca pequena e protráctil. Poden ter pequenas barbas baixo a mandíbula.

Unha soa aleta dorsal, cunha primeira parte espiñosa (13 a 14 espiñas) e unha segunda de radios brandos; anal con tres espiñas e cerca de 20 radios brandos; as pectorais son moi longas e de perfil falcado, do que toma o nome científico (en grego, *deprane* significa "fouce").

## Clasificación 
A familia comprende un só xénero, con tres especies:
* Xénero *Drepane*
** *Drepane africana* (Osório, 1892)
** *Drepane longimana* (Bloch e Schneider, 1801).
** *Drepane punctata* (Linnaeus, 1758)

## Véxase tamén 
### Ligazóns externas 
* Taxonomía FishBase
* Taxonomía ITIS
Guerras da Indochina

As **guerras da Indochina** (en vietnamita: *Chiến tranh Đông Dương*) foron unha serie de catro conflitos no sueste asiático dende 1946 ata 1979, entre nacionalistas vietnamitas e forzas francesas, norteamericanas e chinesas.

O termo "Indochina", orixinalmente referido ás colonias francesas no sueste asiático, abrangue os actuais estados de Vietnam, Laos e Camboxa. No seu uso corrente, fai referencia máis a unha rexión xeográfica que a unha rexión política. Os catro conflitos foron:

* A primeira guerra da Indochina (chamada *guerra da Indochina* en Francia e *guerra francesa* en Vietnam) comezou nada máis rematar a segunda guerra mundial e finalizou coa derrota francesa en 1954. Tras unha longa campaña, as forzas vietnamitas impuxéronse sobre as forzas xaponesas e as da Francia de Vichy que se renderon no norte trala II guerra mundial. Durante a guerra mundial, o sur estivo ocupado por forzas británicas, que restableceron o goberno colonial francés. Nas Nacións Unidas, co apoio de ingleses e americanos, os franceses pediron a volta a súa colonia na Indochina na súa participación na OTAN en vista de que a Unión Soviética se estaba a expandir máis aló dos países do Pacto de Varsovia durante a guerra fría. As forzas comunistas e nacionalistas do Vietnam continuaron a loitar contra as forzas francesas e norteamericanas con apoio da URSS e da China.
* A segunda guerra da Indochina (chamada *guerra de Vietnam* en occidente e *guerra americana* en Vietnam) comezou como un conflito entre un goberno apoiado polos Estados Unidos no sur de Vietnam e os seus opoñentes, o comunista Fronte de Liberación Nacional(Viet Cong) e o Exército do Norte de Vietnam (NVA), agora coñecido como o Exército da Xente de Vietnam (PAVN). Comezou a finais da década de 1950 e durou ata 1975. Os Estados Unidos, que apoiaron as forzas francesas no primeira guerra, apoiaron o goberno de Vietnam do Sur contra o NVA e o Viet Cong. Vietnam do Norte volveu a te-lo apoio chinés e soviético, ambos membros do Bloque comunista. A liorta tamén tivo como escenario parte de Camboxa e Laos, entre o goberno apoiado polos norteamericanos, o NVA e o comunista Khmer Rouge (coñecido pola guerra civil de Camboxa, entre 1967–1975) e Pathet Lao (coñecido pola guerra civil de Laos 1962–1975).
* A guerra camboxano-vietnamita seguiu a segunda guerra da Indochina: Vietnam invadiu Camboxa e despoxou do poder o réxime xenocida dos Khmer vermellos. O conflito tivo lugar entre maio de 1975 e decembro de 1989.
* A terceira guerra da Indochina (tamén chamada *guerra sino-vietnamita*) foi unha curta guerra entre febreiro e marzo de 1979 entre a República Popular da China e as forzas vietnamitas. China invadira Vietnam como castigo pola invasión de Camboxa.
Equeneidos

miniatura|300px|*Echeneis naucrates*
Os **Equeneidos** (Echeneidae) ou *rémoras* son unha familia de peixes mariños incluída na ordedos Perciformes. Están distribuídas por tódolos océanos do mundo.

As *rémoras* caracterízanse por se adheriren a outros peixes máis grandes, tartarugas, baleas etc., practicando un comensalismo típico. Algunhas especies presentan unha gran especificidade pola especie do hóspede ó que pegan.

Actúan como limpiadores dos seus anfitrións e aliméntanse dos restos de alimento que deixan estes.

## Características 
Teñen un corpo alargado, con escamas cicloides pequenas. A cabeza está esmagada e presenta na parte superior un disco elíptico, "disco de succión", dotado de entre 10 e 28 láminas ou cristas tranversais que lles permiten adherirse con forza á pel doutros animais maiores ó producir o baleiro. Probablemente esta formación evolucionou a partir dunha espiña da aleta dorsal. Boca terminal, algo súpera, coa mandíbula inferior proxectada cara a diante e adiantando claramente a superior. Carecen de vexiga natatoria.

Aletas dorsal e anal opostas, posteriores e con 18-40 radios brandos, sen espiñas. As pectorais e pelvianas insírense ó mesmo nivel. Caudal fendida.

Os talles máximos chegan a 1 m de lonxitude (*Echeines naucrates*). A especie máis pequena só mide 17&nbsp;cm.

## Clasificación 
miniatura|300px|Dugong arrastrando unha rémora
Divídense en catro xéneros e oito especies:
* Xénero *Echeneis* (Linnaeus, 1758): 
** *Echeneis naucrates* (Linnaeus, 1758) 
** *Echeneis neucratoides* (Zuiew, 1786) 
* Xénero *Phtheirichthys* (Gill, 1862): 
** *Phtheirichthys lineatus* (Menzies, 1791) 
* Xénero *Remora* (Gill, 1862): 
** *Remora australis* (Bennett, 1840) 
** *Remora brachyptera* (Lowe, 1839) 
** *Remora osteochir* (Cuvier, 1829) 
** *Remora remora* (Linnaeus, 1758) 
* Xénero *Remorina* (Jordan e Evermann, 1896): 
** *Remorina albescens* (Temminck e Schlegel, 1850)

## Véxase tamén 
### Ligazóns externas 
* Taxonomía FishBase
* Taxonomía ITIS
Gran Teatro La Fenice

miniatura|Interior de La Fenice no 2018.
O **Gran Teatro La Fenice** ou simplemente **La Fenice** (o fénix) é un dos teatros de ópera máis famosos do mundo. Atópase na cidade de Venecia (Italia) e nel foron estreadas algunhas das óperas italianas máis famosas. O teatro foi destruído várias veces e reedificado, actualmente é a sede dunha importante tempada operística e do festival internacional de música contemporánea.

## Historia 
La Fenice foi construído rapidamente, en pouco máis dun ano, sendo inaugurado o 16 de maio de 1792 coa ópera de Giovanni Paisiello *I giochi di Agrigento*.

O 13 de decembro de 1836 foi destruído por un incendio, sendo reconstruído en seguida repetindo o proxecto orixinal. Tras cen anos, en 1937 foi restaurado por Eugenio Miozzi.

O 29 de xaneiro de 1996 ocorreu a outra grande traxedia cando outro lume provocado o destruíu por completo, este lume fora provocado polo electricista Enrico Carella na tentativa de evitar problemas contractuais por unha dilación no servizo que lle fora encomendado. Logo de oito anos de obras, o 14 de decembro do 2003 reinaugurouse cun concerto dirixido por Riccardo Muti.

## Prime assolute 
* 1813: *Tancredi* de Gioachino Rossini
* 1814: *Sigismondo* de Gioachino Rossini
* 1823: *Semiramide* de Gioachino Rossini
* 1824: *Il crociato in Egitto* de Giacomo Meyerbeer
* 1830: *I Capuleti e i Montecchi* de Vincenzo Bellini
* 1833: *Beatrice di Tenda* de Vincenzo Bellini
* 1835: * Belisario* de Gaetano Donizetti
* 1838: *Maria de Rudenz* de Gaetano Donizetti
* 1843: *Ernani* de Giuseppe Verdi
* 1846: *Attila* de Giuseppe Verdi
* 1851: *Rigoletto* de Giuseppe Verdi
* 1853: *La traviata* de Giuseppe Verdi
* 1857: *Simon Boccanegra* de Giuseppe Verdi
* 1901: *Le maschere* de Pietro Mascagni
* 1951: ''The Rake's Progress* de Igor Stravinski
* 1954: *The Turn of the Screw* de Benjamin Britten
* 2007: *Signor Goldoni'' de Luca Mosca

## Véxase tamén 
### Ligazóns externas 
* Sitio web oficial
Emelíctidos

miniatura|300px|*Erythrocles schlegelii*
Os **Emelíctidos** (Emmelichthyidae) son unha familia de peixes mariños incluída na orde dos Perciformes. Viven principalmente en augas cálidas a tropicais, no océano Índico, sur do Pacífico, este do Atlántico e no mar Caribe.

## Características 
Ollos grandes e redondos. Boca terminal moi protráctil, sen dentes ou case sen eles. Teñen unha aleta dorsal continua dividida en dúas partes por unha escotadura lixeira ou tan profunda que pode chegar á base; a primeira parte con 11-14 espiñas e a segunda con 9-12 radios brandos. A anal é curta, oposta á segunda metade da dorsal, con 3 espiñas e 9-11 radios brandos. Caudal furcada.

## Clasificación 
Divbídese en tres xéneros e 17 especies:
* Xénero *Emmelichthys* (Richardson, 1845) 
* Xénero *Erythrocles* (Jordan, 1919) 
* Xénero *Plagiogeneion* (Forbes, 1890)

## Véxase tamén 
### Ligazóns externas 
* Taxonomía FishBase
* Taxonomía ITIS
Primeiro ministro de Turquía

[miniatura|[Binali Yıldırım foi o último primeiro ministro de Turquía.]]
Esta é a lista dos **primeiros ministros de Turquía** de 1920 ata 2018. O primeiro ministro era o líder da coalición política no parlamento turco e líder do goberno. O último en ocupar este cargo foi Binali Yıldırım do partido *Adalet ve Kalkınma Partisi* (AKP), quen o ostentou desde o 24 de maio de 2016 ata a súa abolición o 9 de xullo de 2018.

## Primeiros ministros durante a Guerra de Independencia Turca (1920 fins a 1923)
## República de Turquía
Tansu Çiller

**Tansu Penbe Çiller** (n. 1944) economista e política, foi primeira ministra de Turquía entre 1993 e 1996.

## Biografía 
Naceu o 24 de maio de 1946, en Istambul. Filla do gobernador turco da provincia de Bilecik. Está casada con Özer Uçuran Çiller e ten 2 fillos.
Estudou economía na Universidade de Bogaziçi e obtivo doutoramento na Universidade de Connecticut e cursou estudos de pos-doutoramento na Universidade Yale.

En 1990 foi nomeada conselleira do primeiro ministro Süleyman Demirel e vicepresidente do Partido da Recta Vía (Dogru Yol Partisi, DYP), formación política de centro-dereita. Foi elixida deputada parlamentaria en outubro de 1991 e ocupou a carteira do Ministerio de Estado para a Economía no goberno de coalición liderado polo DYP. Çiller xogou un papel importante ao defende-la Albania na ocupación do Epiro. Declarou que se a Grecia tentase dividi-lo país, tería o Exército Turco en 24 horas en Atenas.

## Notas
Ribulosa 1,5-bisfosfato

A **ribulosa 1,5-bisfosfato** (tamén **ribulosa 1,5-bifosfato** ou **ribulosa-1,5-bifosfato** ou ribulosa-1,5-difosfato, abreviadamente **RuBP**) é un azucre fosfatado de 5 carbonos, que é un importante substrato implicado na fixación do carbono durante o ciclo de Calvin da fase escura da fotosíntese.

Trátase dunha pentosa que leva dous fosfatos esterificados nos carbonos 1 e 5 e un grupo cetona (é unha cetosa) no carbono 2. Na fotosíntese funciona o estereoisómero D.

É o substrato do encima rubisco, que cataliza a incorporción de  dióxido de carbono ao carbono 2 da ribulosa 1,5-difosfato, orixinando un intermediario inestable de 6 átomos de carbono, denominado 3-ceto-2-carboxiarabinitol-1,5-bisfosfato, que se divide practicamente ao momento en dúas moléculas de 3-fosfoglicerato (3PG), que é o primeiro produto estable da fase escura da fotosíntese.
RuBP (5C) + CO2 (1C) = Intermediario inestable (6C) → 2 moléculas de 3PG (3C)

:* En realidade, a pH celular as moléculas estarían ionizadas e non serían necesarios os 2H+ para equilibrar a reacción.

O 3-fosfoglicerato seguirá as reaccións do ciclo de Calvin rexenerando a ribulosa 1,5-bisfosfato, que recomezará outro ciclo, e orixinando unha molécula de glicosa que sae do ciclo.

Na última reacción do ciclo de Calvin, recíclase a ribulosa 1,5-bisfosfato a partir da fosforilación no carbono 1 con gasto de ATP da ribulosa 5-fosfato.

## Carboxilación e oxidación da ribulosa 1,5-bisfosfato
Normalmente o encima rubisco carboxila a ribulosa 1,5-bisfosfato tal como se explicou antes. Pero en determinadas circunstancias, cando a concentración de CO2 é baixa, a de O2 alta e hai altas temperaturas o encima rubisco, en vez de carboxilar, mostra unha actividade de oxixenase e oxida a ribulosa 1,5-bisfosfato, orixinando unha molécula de 3-fosfoglicerato (en vez de dúas) e unha molécula de fosfoglicolato. o fosfoglicolato inicia un ciclo de reaccións chamado fotorrespiración, que malgasta ATP e poder redutor, polo que supón un menor rendemento da fotosíntese. As plantas tropicais e de climas áridos, nas condicións indicadas, teñen pouca fotorrespiración comparadas coas plantas de climas temperados ou fríos .

## Notas
## Véxase tamén 
* Fotosíntese
* Ciclo de Calvin
* Fase escura
* Rubisco
Ligamento pisimetacarpal

O **ligamento pisimetacarpal** é un ligamento do membro superior humano do carpo, que une o óso pisiforme coa base do quinto óso metacarpiano. 
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Articulación carpometacarpal do dedo polgar

A **articulación carpometacarpal** é unha articulación do membro superior humano, que artella o carpo co metacarpo. Existen cinco articulacións carpometacarpais en cada man.

A articulación entre o primeiro óso metacarpiano e o óso trapecio é lixeiramente diferente ao resto, para permitir unha meirande mobilidade a este dedo.
## Ligamentos 
As articulacións carpometacarpais están reforzadas por varios ligamentos:
### Ligamento cruzado anterior oblicuo 
É un ligamento groso, forte e extracapsular, que se estende entre o tubérculo maior do óso trapecio e o tubérculo maior do primeiro óso metacarpiano. Ténsase en abdución, extensión e pronación.
### Ligamento colateral cubital 
Orixínase no retináculo flexor do pulso e se insire no tubérculo maior do primeiro óso metacarpiano. 
### Ligamento intermetacarpal primario 
Insírese entre as bases do primeiro óso metacarpiano e o segundo óso metacarpiano.
### Ligamento oblicuo posterior 
Insírese no tubérculo do óso trapecio e o primeiro óso metacarpiano.
### Ligamento dorsorradial 
Discorre entre o óso trapecio e o primeiro óso metacarpiano.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Enoplósidos

Os **Enoplósidos** (Enoplosidae) son unha familia de peixes mariños incluídos na orde dos Perciformes.

Están constituídos por un único xénero, *Enoplosus*, cunha única especie, *Enoplosus armatus* (White, 1790). Trátase dun peixe mariño endémico de Australia e distribuído pola súa costa sur.

É un peixe apreciado para a súa cría en acuarios.

## Característicias 
Teñen un corpo alto, subrómbico, coa boca aguzada e lixeiramente súpera. Dúas espiñas no ángulo inferior do preopérculo.

Posúen súas aletas dorsais, a primeira con nove fortes espiñas e a segunda con 1 espiña e o resto radios brandos, moi altos os primeiros. A anal con tres espiñas seguidas, como a dorsal, por radios brandos, máis largos os anteriores. Pectorais pequenas pero pelvianas moi grandes, cunha espiña.

Os adultos presentan unha cor entre prata e marrón cunhas características barras nergras verticais. O talle máximo descrito é duns 50&nbsp;cm.

Viven en augas temperadas e a pouca profundidade (menos de 90 m), asociados a arrecifes.miniatura|*Enoplosus armatus*|centro
## Véxase tamén 
### Ligazóns externas 
* Taxonomía FishBase
* *Enoplosus armatus* (FishBase)
* Taxonomía ITIS
Epigónidos

miniatura|300px|*Epigonus denticulatus*

Os **Epigónidos** (Epigonidae) son unha familia de peixes mariños incluída na orde dos Perciformes. Están distribuídos polos océanos Atlántico, Índico e Pacífico.

## Características 
Diferéncianse dos Apogónidos (outra familia dos Perciformes) en que teñen normalmente 25 vértebras, máis de seis infraorbitais, cartilaxe do rostro moi alargado e as aletas dorsal e anal brandas suaves e recubertas de escamas.

A lonxitude máxima rexistrada é de 58&nbsp;cm (xénero *Epigonus*).

## Clasificación 
Divídense en sete xénero e 34 especies:
* Xénero *Brephostoma* 
* Xénero *Brinkmannella* 
* Xénero *Epigonus* (o máis representado, con 27 especies)
* Xénero *Florenciella* 
* Xénero *Microichthys* 
* Xénero *Rosenblattia* 
* Xénero *Sphyraenops*

## Véxase tamén 
### Ligazóns externas 
* Taxonomía FishBase
* Taxonomía ITIS
Guerreidos

miniatura|300px|*Eucinostomus* sp
Os **Guerreidos** (Gerreidae) son unha familia de peixes incluída na orde dos Perciformes. Están distribuídos por mares tropicais e ocasionalmente en estuarios, rara vez en auga doce.

## Características 
Son peixes prateados que presentan unha boca moi protráctil. Liña lateral paralela á base da dorsal.

Aletas dorsal e anal cunha vaíña de escamas na base; dorsal formada por unha parte espiñosa e outra branda; anal con 3-6 espiñas e o resto branda; pectorais longas e algo falciformes; pelvianas cunha espiña longa, anterior; caudal profundamente fendida.

A lonxitude máxima rexistrada é de 35&nbsp;cm (*Gerres filamentosus*).

Aliméntanse de invertebrados bentónicos que extraen da area .

## Clasificación 
Divídense en seis xéneros:
* Xénero *Diapterus* (Ranzani, 1842) 
* Xénero *Eucinostomus* (Baird e Girard en Baird, 1855) 
* Xénero *Eugerres* (Jordan e Evermann, 1927)
* Xénero *Gerres* (Quoy e Gaimard, 1824) 
* Xénero *Parequula* (Steindachner, 1879)
* Xénero *Pentaprion* (Bleeker, 1850)

Inicialmente designouse como Gerridae pero ó estar ocupado este nome por unha familia de insectos (da orde Hemiptera) tivo que cambiar o nome polo de Gerreidae.

## Notas 
## Véxase tamén 
### Ligazóns externas 
* Taxonomía FishBase
* Taxonomía ITIS
Unión Club Cee

O **Unión Club Cee** é un equipo de fútbol do concello de Cee, provincia da Coruña. Foi fundado no ano 1933 e compite na Segunda Autonómica de Galicia.

## Estadio 
O UC Cee xoga no Estadio Municipal de San Paio de Refoxos (Novo Raíces), de Cee, A Coruña. O campo mide 105 x 68 metros e a súa superficie é de céspede artificial.

## Filial 
O filial do UC Cee era o Atlético Pereiriña e competia na Terceira Autonómica de Galicia.

O 11 de xullo de 2012 desaparece por non inscribirse na FGF.

## Tempadas 
## Notas 
## Véxase tamén 
### Ligazóns externas 
* Páxina oficial
Domingo Miral y López

**Domingo Simón Miral y López**, nado en Valle de Hecho, Huesca o 18 de febreiro de 1872 e finado en Zaragoza o 16 de abril de 1942, foi un filólogo, pedagogo e escritor aragonés. Foi catedrático na Universidade de Oñati. Cando esta desapareceu, obtivo unha cátedra de grego na Universidade de Salamanca e cando esta foi suprimida pasou a ser catedrático de *Teoría de Literatura e Belas Artes* e *Grego* na Universidade de Zaragoza. Foi tamén decano da Facultade de Filosofía e Letras de 1923 a 1929. Despois foi vicerreitor do 6 de outubro de 1929 ao 10 de marzo de 1931, e reitor do 11 de marzo de 1931 ao 18 de abril de 1931, ano no que foi destituído tras proclamarse a Segunda República Española.

Foi un grande estudoso e tradutor do alemán, publicando varias obras de gramática (destacando a *Gramática alemana* (Zaragoza, 1922), manuais para aprender e unha antoloxía de textos. Tamén traduciu unha vintena de obras do alemán ao castelán en diferentes campos. A súa tradución máis importante, foi *Die helenishe Kultur* de Baumgarten que aproximou o estudo da arte clásica a moitos estudantes.

Tamén fixo dous estudos sobre a conxugación do aragonés cheso. Tiña un proxecto para escribir unha *gramatica chesa*, que non chegou a facerse realidade. A súa produción literaria en aragonés inclúe, ademais de artigos en cheso nunha publicación local, dúas obras de teatro: "Qui bien fa nunca lo pierde" e "Tomando la fresca en la Cruz de Cristiano, o a casarse tocan". Tomou parte como vocal do Estudio de Filoloxía de Aragón.

Tamén foi concelleiro do Concello de Zaragoza e director do diario *La Crónica*.

## Obras 
Obra literaria en aragonés:
* *Qui bien fa nunca lo pierde* (Chaca, Imprenta de Carlos Quintilla, 1903). Reimpreso en 1972. Edición facsímile de Gara d'Edizions e a Institución "Fernando el Católico" en 2002. 
* *Tomando la fresca en la Cruz de Cristiano* ou *A casarse tocan*. Publicación conxunta coa anterior.

Artigos en aragonés:
* *En meyo de lo xerbigadero*. *La Hoja del Valle de Hecho*, nº 12, 1 de setembro de 1914. 
* *Carta à los mozéz de Hecho*. *La Hoja del Valle de Hecho*, nº 26, 1 de setembro de 1915.

Publicacións filolóxicas sobre o aragonés:
* D. Miral. *El verbo ser en el cheso (dialecto del Pirineo aragonés)*. *Universidad*, I. 1924. 209-216. Reeditado en: *Archivo de Filología Aragonesa*, Vol LXI-LXII. Páxinas 377-384 http://ifc.dpz.es/recursos/publicaciones/25/19/14Miral.pdf.
* D. Miral. *Tipos de flexión verbal en el cheso (verbo hacer=fer)*. *Universidad*, VI. 1929. 1-10. Reeditado en: *Archivo de Filología Aragonesa*, Vol LXI-LXII. Páxinas 385-390 http://ifc.dpz.es/recursos/publicaciones/25/19/15Miral.pdf.

## Notas 
## Véxase tamén 
### Bibliografía 
* P. Galindo Romeo. *Don Domingo Miral y López, 1872-1942*. Zaragoza, 1942.
* F. Nagore. *D. Miral como escritor en aragonés*; Andalán, n.° 12 (1-III-73), p.&nbsp;12. 
* M.L. Bayo Bueno. *La comedia chesa «Qui bien fa nunca lo pierde», de Domingo Miral*. Institución «Fernando el Católico», Zaragoza, 1978.
Ligamentos carpometacarpais dorsais

Os **ligamentos carpometacarpais dorsais** son un conxunto de ligamentos do membro superior que reforzan o conxunto de articulacións do pulso pola parte dorsal ou posterior.

O segundo óso metacarpiano recibe dous feixes, un procedente do óso trapecio e outro do óso trapezoide.

O terceiro óso metacarpiano recibe outros dous, un procedente do óso trapezoide e outro do óso grande.

O cuarto óso metacarpiano tamén recibe dous, un do óso grande e outro do óso ganchudo.

O quinto óso metacarpiano recibe un feixe do óso ganchudo, que se estende ata a superficie anterior ou volar, constiuindo unha cápsula articular incompleta.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ligamentos carpometacarpais palmares

Os **ligamentos carpometacarpais palmares** son un conxunto de ligamentos do membro superior humano, que ao igual que os dorsais, reforzan as articulacións do pulso, principalmente as articulacións carpometacarpianas.

Son en total tres ligamentos que se distribúen do seguinte xeito:
* Un feixe lateral para o óso trapecio, situado por encima do tendón e fascia do músculo flexor radial do carpo.
* Un feixe intermedio procede do óso grande.
* Un feixe medial procedente do óso ganchudo.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ben Barnes

**Benjamin Thomas** "**Ben**" **Barnes** nado o 20 de agosto de 1981 en Londres, é un actor inglés. É famoso por interpretar a Caspian X en *The Chronicles of Narnia: Prince Caspian* e *The Chronicles of Narnia: The Voyage of the Dawn Treader*.

## Filmografía 
## Véxase tamén 
### Ligazóns externas 
*Ficha na IMDb
Carlos de Cobos

**Carlos de Cobos Ortega**, coñecido tamén como **Carlinhos**, nado en São Paulo o 11 de maio de 1988, é un xogador profesional brasileiro de baloncesto con pasaporte español. Cunha alzada de 1,93 metros xoga na posición de base para o Fundación CB Granada de Liga LEB Prata.

## Traxectoria deportiva 
* Canteira Unicaja (2001-2006)
* Unicaja Málaga (1ª Div. masc., 2006-2007)
* Unicaja Málaga (EBA, 2007-2009)
* Clínicas Rincón (LEB, 2009-2011)
* Unicaja Málaga (ACB, 2010-2011)
* CB Granda (2011-2012)
* CB Breogán (LEB, 2012-2013)
* CB Peñas Huesca (LEB, 2013-2014)
* Clínicas Rincón (LEB Prata, 2015-2016)
* Covirán Granada (LEB Prata, desde 2016)

## Véxase tamén 
### Ligazóns externas 
* Ficha en acb.com
* Ficha en feb.es
Enneagrama

[miniatura|Enneagramas mostrados como [estrelamentos secuenciais.]]
Na xeometría, un **enneagrama** (do grego ἐννέα, *ennéa*, «nove», e γράμμα, *grámma*, «trazo») é unha estrela de nove puntas, chamada tamén **nonagrama**.

## Enneagrama regular  
Un **enneagrama regular** (un polígono estrelado de nove lados) é construído utilizando os mesmos puntos que un enneágono regular pero conectado en pasos fixos. Ten dúas formas, representadas por un símbolo de Schläfli como {9/2} e {9/4}, conectando cada segundo e cuarto puntos respectivamente.

Existe tamén unha **figura estrelada**, {9/3} ou 3{3}, feita a partir dos puntos dun enneágono regular pero conectados como un composto de tres triángulos equiláteros. (Se os triángulos están entrelazados de maneira alternada, resulta nun enlace Brunniano.) Esta figura estrelada é coñecida en ocasións como a **estrela de Goliat**, sendo {6/2} ou 2{3} a estrela de David.

## Outras figuras de enneagramas 
## Uso na cultura popular 
* Slipknot, unha banda de heavy metal, utiliza o enneagrama da *figura estrelada* |9/3| como o seu símbolo. http://www.slipknot-metal.com/main.php?sk=nonagram 
* A estrela de nove puntas pode simbolizar os nove regalos ou froitos do espírito santo.

## Notas 
## Véxase tamén 
### Ligazóns externas 
* Páxina de Mathworld acerca desta figura incluíndo unha ilustración
Goberno irlandés

O **Goberno irlandés** (en gaélico irlandés, **Rialtas na hÉireann**; en inglés, **Government of Ireland**) é o gabinete que exerce o poder executivo no Estado de Irlanda.

## Características
Está liderado por un primeiro ministro que recibe o nome de *Taoiseach*. Segundo a Constitución irlandesa debe conter entre 7 e 15 membros, cada un dos cales está á fronte dun ministerio, e que deben ser membros do parlamento de Irlanda, o *Oireachtas*. O actual *Taoiseach* é Enda Kenny, do conservador Fine Gael.

## Véxase tamén
### Ligazóns externas
* Páxina web do Goberno de Irlanda .
A Cancela, A Torre, Vilalba

**A Cancela** é un lugar da parroquia da Torre, no concello lugués de Vilalba, na comarca da Terra Chá.

## Lugares e parroquias 
### Lugares da Torre 
### Parroquias de Vilalba 
## Véxase tamén 
### Outros artigos 
* Lugares de Vilalba
Pasaído

O topónimo **Pasaído** pode referirse a:

;En Galiza
***Pasaído**, lugar da parroquia da Insua, no concello de Vilalba;
***Pasaído**, lugar da parroquia da Torre, no concello de Vilalba.
Katastralgemeinde

Unha **Katastralgemeinde** é unha subdivisión das parroquias en Austria e no Tirol Meridional.
O plural é *Katastralgemeinden*.

A 1 de xaneiro de 2004 existían 7.846 katastralgemeinden en Austria.
Willendorf

miniatura|Vista de Willendorf.
**Willendorf**, tamén coñecida como "Willendorf in der Wachau", é unha aldea de Wachau, Baixa Austria, no Distrito de Krems-Land, situada a 209 m sobre o nivel do mar, na marxe esquerda do Río Danubio. O lugar é unha Katastralgemeinde da comunidade política de Aggsbach.

A aldea é tamén famosa por ser o lugar onde se atopou a Venus de Willendorf.
Gramátidos

miniatura|300px|*Gramma loreto*
Os **Gramátidos** (Grammatidae) son unha familia de peixes mariños incluída na orde dos Perciformes. A súa área de distribución redúcese á costa oeste tropical do Atlántico.

## Características 
Algunhas especies teñen cores rechamantes polo que son moi apreciadas como animal de acuario.

A liña lateral -cando está presente- divídese en dous segmentos. A aleta dorsal é longa e presenta 11-13 espiñas; a anal é curta; as pectorais, moi grandes, cunha espiña; nas pelvianas, unha espiña e 5 radios brandos.

Tódalas especies desta familia son de pequeno tamaño (menos de 10 cm).

## Clasificación 
Divídense en dous xéneros e doce especies:
* Xénero *Gramma* 
* Xénero *Lipogramma*

## Véxase tamén 
### Ligazóns externas 
* Taxonomía FishBase
* Taxonomía ITIS
Wachau

**Wachau** é unha rexión austriaca, composta dunha paisaxe montañosa atravesada polo val do río Danubio. Posúe aproximadamente 30&nbsp;km de lonxitude, quedando comprendida entre as cidades de Melk e Krems no estado de Baixa Austria, situado a aproximadamente 80&nbsp;km de Viena. É un dos principais destinos turísticos de Austria, sendo recoñecido como Patrimonio Mundial pola UNESCO.

A rexión de Wachau é recoñecida polo cultivo de uvas e albaricoqueiros, ambos usados para a fabricación de viños e licores.

As súas principais atraccións son o Mosteiro de Melk, o centro histórico de Krems, e a aldea de Dürnstein, onde se atopan as ruínas dun castelo onde o Rei de Inglaterra, Ricardo Corazón de León, foi feito prisioneiro polo Duque Leopoldo V de Austria durante o seu regreso da Terceira Cruzada.

## Galería de imaxes 

Donau zwischen Krems und Duernstein-02-2006-gje.jpg|Danube
Stift Goettweig-28-Ausblick Krems-2006-gje.jpg|Krems
Stift Goettweig-Kirche-10-2006-gje.jpg|Goettweig
Aggsbach-Kartause-02-2006-gje.jpg|Aggsbach
Duernstein-12-2006-gje.jpg|Dürnstein
Mauer bei Melk-08-spaetgotischer Schnitzaltar 1509-2006-gje.jpg|Mauer bei Melk
Spitz-10-2006-gje.jpg|Spitz
Weissenkirchen in der Wachau-14-2006-gje.jpg|Weissenkirchen

## Notas
## Véxase tamén
### Ligazóns externas
* Páxina web oficial de Wachau (en alemán)
* Wachau, páxina web Weissenkirchen (en alemán)
* Wachauer.Net (en alemán)
* Artigo de Winemonger.com sobre o Codex Wachau
* Vinea Wachau
Tampa Bay Rays

Os **Tampa Bay Rays** son un equipo profesional de béisbol con base en St. Petersburg (Florida), que compite na Major League Baseball (MLB). Actualmente o equipo xoga na conferencia Leste da American League. Dende a súa fundación en 1998 xogan no Tropicana Field. Remataron na derradeira posición en nove das súas primeiras dez tempadas, a primeira tempada dos Rays con máis vitorias que derrotas foi en 2008, cando gañaron o seu primeiro título de división. Gañaron dous títulos de división, en 2008 e 2010.

En novembro de 2007, o principal propietario, Stuart Sternberg, fixo cambios significativos na imaxe da franquía, cambiando o nome do equipo, de **Tampa Bay Devil Rays** a "Tampa Bay Rays". As cores do equipo, antes negro, verde e azul, foron cambiados ao azul mariño, azul claro e dourado; e o símbolo do equipo foi cambiado, e agora é un raio de Sol.

## Estadios 
* Tropicana Field (1998-presente)

## Véxase tamén
### Ligazóns externas
* Web Oficial dos Tampa Bay Rays
Hemúlidos

Os **Hemúlidos** (Haemulidae) son unha familia de peixes principalmente mariños, incluída na orde dos Perciformes. Algunhas especies entran en estuarios e rara vez viven en auga doce. Están distribuídos polos océanos Atlántico, Índico e Pacífico.

Anteriormente, a familia designábase como Pomadasyidae.

## Características 
É característica a boca pequena, con labios grosos, con dentes na mandíbula pero, normalmente, non no vómer; con 2-6 poros amplos na barbilla ás veces seguidos dun suco. Algunhas especies poden chegar a alcanzar ata 60&nbsp;cm de lonxitude.

Teñen unha aleta dorsal continua, con 9 a 14 espiñas e 11 a 26 radios brandos; a anal con 3 espiñas e 6-18 radios brandos.

## Clasificación 
Comprenden 19 xéneros e arredor de 150 especies:

## Galería de imaxes 

Ficheiro:Orientalischer Süßlippfisch.jpg|*Plectorhinchus orientalis*
Ficheiro:Diagramma pictum JNC2512.JPG|*Diagramma pictum*
Ficheiro:French Grunt.jpg|*Haemulon flavolineatum*

## Véxase tamén 
### Ligazóns externas 
* Taxonomía FishBase
* Taxonomía ITIS
Ratatouille (homónimos)

O termo francés **Ratatouille** ([ʀataˈtuj]) pode referirse a:
***Ratatouille**, unha especialidade culinaria francesa;
****Ratatouille***, un filme de animación (2007);
****Ratatouille***, a banda sonora deste filme (2007);
****Ratatouille***, un videoxogo baseado na película;
Bra, Miño, Miño

**Bra** é un lugar da parroquia de Miño no concello coruñés de Miño na comarca de Betanzos. Tiña 117 habitantes no ano 2010 segundo datos do INE, dos cales 56 eran homes e 61 eran  mulleres.

## Lugares e parroquias
### Lugares da parroquia de Miño
### Parroquias de Miño
Razaaq Adoti

**Razaaq Adoti**, nado o 27 de xuño de 1973 en Newham, Londres, é un actor produtor de televisión e guionista do Reino Unido.

## Traxectoria 
Aínda que naceu en Londres, os seus pais son de procedencia nixeriana. Interpretou a Yamba no filme de Steven Spielberg *Amistad* xunto con Anthony Hopkins, Morgan Freeman e Matthew McConaughey. Despois de *Amistad* volveu a Londres, onde traballou en varios proxectos de televisión e cinema. Entre eles destacan *Gangster No. 1* e *Black Hawk Down*, dirixida por Ridley Scott. Dende entón, ten participado noutras producións como *Resident Evil: Apocalypse* na que fai de Peyton Wells, *Haven*, *Doom* e *The Hard Corps*. Recentemente, protagonizou o filme *Cover* no 2008.
Le Villi

***Le Villi*** (en galego, *As Villi*) é unha ópera en dous actos con música de Giacomo Puccini e libreto en italiano de Ferdinando Fontana, baseado no conto *Les Willis* de Gean-Baptiste Alphonse Karr, tamén empregado no ballet *Giselle*. Trátase da primeira ópera composta por Puccini e foi estreada no Teatro Dal Verme de Milán o 31 de maio de 1884 con Caponetti e Antonio d'Andrade como intérpretes baixo a dirección de Achille Panizza. Puccini escribiu unha nova versión de dous actos (a orixinal tiña un) que foi estreada no Teatro Regio de Turín o 26 de decembro de 1884.

O libreto da ópera nútrese das lendas de Europa Central, segundo as cales as Villis son espíritos de mulleres que foron traizoadas polos seus amantes. O mesmo tema é utilizado no ballet *Giselle* e a ópera *Die lustige Witwe* de Franz Lehár (o libreto do cal foi traducido ao italiano polo mesmo Fontana).

## Personaxes 
No libreto, cada parte do intermezzo sinfónico entre os actos I e II – ''L'Abbandono* (*A deserción*) e *La tregenda* (*O espectro*) – está precedido por uns versos explicativos que relatan os acontecementos. Michele Girardi, citando unha carta de Fontana a Puccini do 3 de setembro de 1884, sinalou que o libretista pretendía que o público o lese, mais realmente non se pretendía que un narrador o recitara. Segundo Mosco Carner, Puccini pretendera que os versos se leran polo público, aínda que el sinala que non hai ningunha mención de que iso ocorrera realmente nas críticas contemporáneas da primeira produción. Do mesmo xeito, non hai documento que acredite que se empregou un narrador na primeira representación de *Le Villi'' na Metropolitan Opera House en 1908. A pesar de todo, úsase un narrador nalgunhas producións modernas, como a produción de setembro do 2004 no Teatro Dal Verme con Leo Nucci como narrador, e a de agosto de 1994 no Festival della Valle d'Itria en Martina Franca con Massimo Foschi como narrador. Un narrador (Tito Gobbi) foi empregado tamén na gravación da obra en estudio de Sony en 1981.

## Notas 
## Véxase tamén
A Ponte do Porco, Miño, Miño

**A Ponte do Porco** é un  lugar da parroquia de Miño no concello coruñés de Miño na comarca de Betanzos. Segundo o INE en 2010  tiña 99 habitantes (54 homes e 45 mulleres).

Forma unha única entidade de poboación co lugar da Ponte do Porco (San Pantaleón das Viñas, Paderne), do outro lado do río Lambre.

miniatura|Cruceiro da Ponte do Porco
Na Ponte do Porco érguese un orixinal monumento a Fernán Peres de Andrade o Boo, mandado facer pola Real Academia de Belas Artes da Coruña e o Concello de Miño no ano 1981.

* *Pasei a ponte do Porco,/ paseille a man polo lombo,/ meu divino San Andrés/ o voso camiño é longo* .

## Lugares e parroquias 
### Lugares da parroquia de Miño 
### Parroquias de Miño 
## Notas 
## Véxase tamén 
### Outros artigos 
* Lugares de Miño
### Bibliografía 
*
Aciveiro, Vilapedre, Vilalba

**Aciveiro** (do latín *aquifolium* que significa 'acevro') é un lugar da parroquia de Vilapedre, no concello lugués de Vilalba, na comarca da Terra Chá.

## Lugares e parroquias 
### Lugares de Vilapedre 
### Parroquias de Vilalba 
## Véxase tamén 
### Outros artigos 
*Lugares de Vilalba
Inérmidos

Os **Inérmidos** (Inermiidae) son unha familia de peixes mariños incluída na orde dos Perciformes. Distribúense por augas tropicais do Atlántico occidental.

## Características 
Non teñen dentes nas mandíbulas nin no vómer nin no padal. Presentan dous grandes poros submaxilares. Mandíbula superior moi protáctil.

Dúas aletas dorsais: a primeira con 10-19 espiñas e a segunda con dúas ou ningunha espiña e 10 radios brandos; a aleta anal con tres espinas e 8-10 radios brandos. Caudal profundamente furcada.

A lonxitude máxima descrita é de 25&nbsp;cm.

Forman bancos que se alimentan de plancto en augas abertas, pero á hora de reproducirse son peláxicos.

## Clasificación 
Só ten dous xéneros cunha especie cada un:
* Xénero *Emmelichthyops*: 
** *Emmelichthyops atlanticus* (Schultz, 1945)
* Xénero *Inermia*: 
** *Inermia vittata* (Poey, 1860)

## Véxase tamén 
### Ligazóns externas 
* Taxonomía FishBase 
* Taxonomía ITIS
A Garea

O termo **A Garea** procede do latín serodio *uilla dacaredi* ou quizais *dagaredi*, construído sobre un nome xermánico Dacaredus, que viría significar "casa de Dacaredo". Xa en fontes medievais atopouse *Dagarea*, que sería reinterpretado posteriormente como a composición da contracción *da* mais un substantivo. Logo reinterpretaríase de novo a *de+a*, que levaría ao topónimo actual. 

Como topónimo, pode referirse a:

;En Galiza
***A Garea**, lugar da parroquia de Agrón, no concello de Ames;
***A Garea**, lugar da parroquia de Gondollín, no concello de Melide;
***A Garea**, lugar da parroquia de Vilapedre, no concello de Vilalba.

## Notas
## Véxase tamén
### Outros artigos
Quifósidos

Os **quifósidos** (**Kyphosidae**) son unha familia de peixes mariños incluída na orde dos Perciformes. Están distribuídos polos océanos Atlántico, Índico e Pacífico.

## Características 
Cabeza pequena e boca terminal. Unha aleta dorsal con entre 9 e 16 espiñas e 11 a 28 radios brandos; anal con tres espiñas e 10-28 radios brandos; pectorais pequenas e redondeadas. Caudal fendida.

As subfamilias Girellinae e Kyphosinae (excepto *Graus*) son herbívoros e aliméntanse principalmente de algas, mentres que o resto son carnívoros se alimentan de invertebrados bentónicos.

## Clasificación 
[miniatura|300px|*[Scorpis violacea*]]
[miniatura|300px|*[Microcanthus strigatus* xuvenil]]
Divídense en 15 xéneros agrupados en 5 subfamilias:
* Subfamilia Girellinae: 
** Xénero *Girella* (Gray, 1835)
** Xénero *Graus* (Philippi, 1887)
* Subfamilia Kyphosinae: 
** Xénero *Hermosilla* (Jenkins e Evermann, 1889)
** Xénero *Kyphosus* (Lacepède, 1801)
** Xénero *Neoscorpis* (Smith, 1931)
** Xénero *Sectator* (Jordan e Fesler, 1893)
* Subfamilia Microcanthinae: 
** Xénero *Atypichthys* (Günther, 1862)
** Xénero *Microcanthus* (Swainson, 1839)
** Xénero *Neatypus* (Waite, 1905)
** Xénero *Tilodon* (Thominot, 1881)
* Subfamilia Parascorpidinae: 
** Xénero *Parascorpis* (Bleeker, 1875)
* Subfamilia Scorpidinae: 
** Xénero *Bathystethus* (Gill, 1893)
** Xénero *Labracoglossa* (Peters, 1866)
** Xénero *Medialuna* (Jordan e Fesler, 1893)
** Xénero *Scorpis* (Valenciennes en Cuvier e Valenciennes, 1832)

## Véxase tamén 
### Ligazóns externas 
* Taxonomía FishBase
Dorian Gray (filme)

***Dorian Gray*** é un filme británico dirixido por Oliver Parker que se estreou no 2009. Baséase no libro de Oscar Wilde *The Picture of Dorian Gray* (1890).

## Sinopse 
Dorian Gray (Ben Barnes) é un xove aristócrata moi atractivo que, despois de ter pasado unha mocidade solitaria no campo, regresa a Londres, onde herdou unha mansión. Atraído pola vida nocturna, somérxese nela da mano de Lord Henry Wottom (Colin Firth), que o conduce ós antros máis recónditos e sórdidos da cidade. Ó rapaz fascínalle o estilo de vida decadente e amoral de Wotton. Por outra banda, a súa obsesión por acadar a eterna xuventude, lévao a facer un pacto endiañado: el manterase sempre xove, pero as pegadas do paso do tempo e das súas terríbeis accións, reflectiranse nun retrato que lle fixo o seu amigo pintor Basil Hallward (Ben Chaplin).

## Personaxes 
* Ben Barnes como Dorian Gray
* Colin Firth como Lord Henry Wotton
* Rebecca Hall como Emily Wotton
* Ben Chaplin como Basil Hallward
* Emilia Fox como Victoria
* Rachel Hurd-Wood como Sibyl Vane
* Fiona Shaw como Agatha
* Maryam d'Abo como Gladys
* Pip Torrens como Victor
* Douglas Henshall como Alan Campbell
* Caroline Goodall como Lady Radley
* Michael Culkin como Lord Radley
* Johnny Harris como James Vane

## Galardóns e nomeamentos 
* 2009: Festival de Sitges: Sección oficial longametraxes a concurso.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Ombre, Vilanova, Miño

**Ombre** é un lugar da parroquia de Vilanova no concello coruñés de Miño na comarca de Betanzos. Tiña 183 habitantes no ano 2010 segundo datos do INE, dos cales 86 eran homes e 97 eran mulleres.

## Lugares e parroquias 
### Lugares da parroquia de Vilanova 
### Parroquias de Miño
San Xoán, Vilanova, Miño

**San Xoán** é un lugar da parroquia de Vilanova no concello coruñés de Miño na comarca de Betanzos. Segundo o Instituto Galego de Estatística, en 2024 tiña 80 habitantes (39 homes e 41 mulleres), o que supón unha diminución en relación a 2010, cando tiña 141 habitantes.

## Notas 
## Lugares e parroquias
### Lugares da parroquia de Vilanova
### Parroquias de Miño
Látidos

Os **Látidos** ou *percas* (Latidae) son unha familia de peixes mariños ou de río, incluída na orde dos Perciformes. Distribúense por ríos de África e polos océanos Índico e Pacífico.

Moitas especies desta familia teñen unha notable importancia pesqueira e comercial, e foron introducidas en ríos e lagos fóra das súas áreas nativas para fornecer a pesca deportiva. En particular, a *perca do Nilo* compórtase como un fero depredador, polo que a súa introdución nalgúns ecosistemas acuáticos provocou a extinción de moitas outras especies autóctonas.

## Clasificación 
miniatura|300px|Perca do Nilo (*Lates niloticus*)
Ata o ano 2004 as especies desta familia estaban encadradas na familia Centropomidae, pero a raíz dos estudos que demostraron que no estaban emparentadas con esta familia creouse a familia Latidae.

## Clasificación 
miniatura|300px|Filetes de perca do Nilo expostos á venda
Comprende tres xéneros:
* Xénero *Hypopterus* (Gill, 1861) 
* Xénero *Lates* (Cuvier en "Cuvier y Valenciennes", 1828) 
** dentro deste xénbero, o *Lates niloticus* (Linnaeus, 1758) ou perca do Nilo.
* Xénero *Psammoperca* (Richardson, 1848)

## Véxase tamén 
### Ligazóns externas 
* Taxonomía FishBase
Tonkín

**Tonkín** (en vietnamita *Bắc Kỳ*, "rexión norte") foi un territorio da Indochina que hoxe en día constitúe o norte do Estado de Vietnam. Limita ó norte coas provincias chinesas de Yunnan e Guangxi, ó oeste con Laos e ó leste co Golfo de Tonkín. É unha rexión cunha importante produción de arroz, influída polo paso pola rexión do Río Vermello.

Formou parte, xunto con Cochinchina, Annam, Laos e Camboxa da colonia da Indochina Francesa.
Guangxi

**Guangxi**  (en chinés: 广西; pinyin: Guǎngxī) oficialmente **Rexión Autónoma de Guangxi Zhuang** (en ), é unha provincia do sur da China limitando con Vietnam (concretamente coa rexión vietnamita de Tonkín). En 1958, converteuse en rexión autónoma, un territorio con privilexios especiais creados especificamente para os habitantes da rexión, do pobo zhuang.

A súa situación, nas áreas montañosas do sur da China, constituíu o límite da cultura e da civilización chinesas ó longo da historia.

## Véxase tamén 
### Ligazóns externas 
* Páxina oficial
The Brothers Grimm

***The Brothers Grimm*** é un filme estadounidense dirixido por Terry Gilliam que se estreou no 2005.

## Sinopse 
Alemaña, século XIX. Os irmáns Grimm adícanse a percorrer os pobos enganando e estafando ós pobres do lugar: primeiro cóntanlles historias de maldicións, espíritos e pantasmas ameazadores e despois finxen salvalos por medio de exorcismos e rituais varios. Pero, un día, chegan a un pobo sobre o que pesa unha maldición real, un pobo situado preto dun bosque encantado no que desapareceron varias nenas. Os Grimm terán entón que demostrar a súa valentía e coraxe para salvar ó pobo dunha ameaza terrorífica.

## Personaxes 
* Matt Damon como Wilhelm "Will"
* Heath Ledger como Jakob "Jake" Grimm
* Peter Stormare como Mercurio Cavaldi
* Lena Headey como Angelika
* Jonathan Pryce como Xeneral Vavarin Delatombe
* Monica Bellucci como A Raíña do Espello
* Mackenzie Crook como Hidlick
* Richard Ridings como Bunst
* Roger Ashton-Griffiths como O Alcalde

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Indochina Francesa

A **Indochina Francesa** *(Đông Dương thuộc Pháp)* foi unha parte do imperio colonial francés, formada por unha federación de protectorados no sueste asiático, concretamente na península da Indochina. Os protectorados que formaban parte da Indochina Francesa eran:

* Cochinchina (colonia baixo administración directa dos franceses).
* Tonkín (protectorado).
* Annam (protectorado).
* Laos (protectorado).
* Camboxa (protectorado).

Os antigos protectorados de Tonkín e Annam xunto coa colonia da Cochinchina constitúen o actual Vietnam.

## Véxase tamén 
### Outros artigos 
* Piastra da Indochina Francesa